CELEX: C2006/326/141
Language: et
Date: 2006-12-30 00:00:00
Title: Kohtuasi T-314/06: 17. novembril 2006 esitatud hagi — Whirlpool Europe versus nõukogu

30.12.2006   
            
            
               ET
            
            
               Euroopa Liidu Teataja
            
            
               C 326/67
            
         17. novembril 2006 esitatud hagi — Whirlpool Europe versus nõukogu
   (Kohtuasi T-314/06)
   (2006/C 326/141)
   Kohtumenetluse keel: inglise
   Pooled
   
      Hageja: Whirlpool Europe Srl (Comerio, Itaalia) (esindajad: advokaadid M. Bronckers ja F. Louis)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada lõplik määrus osas, milles vaatlusaluse toote ega samasuguse toote määratlus ei hõlma mahukaid külmikuid-sügavkülmikuid, millel on vähemalt kaks kõrvutiasetsevat välisust;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja, kes on Euroopas kodumasinate, sealhulgas külmikute tootja, palub tühistada osaliselt nõukogu 25. augusti 2006. aasta määrus (EÜ) nr 1289/2006, millega kehtestatakse lõplik dumpinguvastane tollimaks teatavate Korea Vabariigist pärinevate side-by-side-külmikute impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (1).
   Hagi põhjendustes väidab hageja, et ühenduse institutsioonid rikkusid EÜ artiklit 253, esitades ebaadekvaatseid ja ebapiisavaid põhjendusi kolmeukseliste side-by-side-külmikute väljajätmiseks tootevaliku seast, eriti arvestades kohtuasja asjaolusid.
   Hageja väidab samuti, et ühenduse institutsioonid rikkusid tema õigust olla ära kuulatud seoses viimase hetke otsusega jätta kolmeukselised side-by-side-külmikud välja vaatlusaluse toote valikust.
   Lisaks märgib hageja, et ühenduse institutsioonid rikkusid algmääruse (2) artikli 15 lõiget 2, kuna ei konsulteerinud õigeaegselt nõuandekomiteega kolmeukseliste side-by-side-külmikute vaatlusaluse toote valikust väljajätmise osas.
   Lõpetuseks leiab hageja, et ühenduse institutsioonid rikkusid algmäärust, tuginedes tootevaliku määratlemisel toote füüsilistele omadustele, arvestamata tarbija arusaamu.
   
      (1)  ELT L 236, lk 11.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45).